ສຳພາດ ເຄນຈີ ໄຊໂກສີ “ນັກລົບລາວ-ອາເມຣິກັນ” 
ເຄນຈີ ໄຊໂກສີ ເປັນອາຈານສອນ ວິຊາປ້ອງກັນໂຕ Black Belt World ແລະເຈົ້າຂອງ ບໍລິສັດສ້າງຮູບເງົາ Lao Warrior Film ທີເມືອງ Raleigh ລັດ North Carolina.
ທ່ານຜູ້ຟັງທີ່ເຄົາລົບ ລາຍການຊີວິດຊາວລາວ ໃນແລງວັນພະ ຫັດມື້ນີ້ ຈະນຳສະເໜີການສໍາພາດກັບ ທ່ານ Kenji ສົມສັກ ໄຊໂກສີ ອາຍຸ 39 ປີ ຢູ່ທີ່ເມືອງ Raleigh ລັດ North Carolina ຊຶ່ງເປັນອາຈານສອນ ວິທີປ້ອງກັນໂຕ ຫລື martial arts ແບບ ພະລັງພາຍໃນ ມາເປັນເວລາກວ່າ 20 ປີແລ້ວ ແລະມີໂຮງຮຽນ ເຝິກສອນເປັນຂອງຕົນເອງ ນອກຈາກນັ້ນ Kenji ຍັງເປັນນັກ ສ້າງຮູບເງົາ ແລະມີບໍລິສັດຂອງຕົນເອງທີມີຊື່ວ່າ Lao Warrior Film ຊຶ່ງເປັນເລື້ອງກ່ຽວກັບຊີວິດຄວາມເປັນມາຂອງລາວ ທີ່ ໜີອອກມາຈາກປະເທດລາວ ແລະມາເຕີບໃຫຍ່ຢູ່ໃນ ສະຫະ ລັດ ຄວາມເປັນມາທັງໝົດເປັນຢ່າງໃດນັ້ນ ກິ່ງສະຫວັນ ຈະ ນຳເລື່ອງນີ້ມາສະເໜີທ່ານ ໃນອັນດັບຕໍ່ໄປ ທ່ານຜູ້ຟັງທີ່ເຄົາລົບ ມື້ນີ້ຂ້າພະເຈົ້າ ຈະນຳພາທ່ານໄປພົບກັບທ່ານ Kenji ມີຊື່ພາສາລາວ ວ່າ ສົມສັກ ໄຊໂກສີ ເປັນອາຈານສອນວິຊາປ້ອງກັນໂຕ ພ້ອມທັງມີຄວາມສົນໃຈກ່ຽວກັບການສ້າງຮູບເງົາເລື້ອງ ການຄ້າມະນຸດ ແລະວິທີປ້ອງກັນໂຕ ປັດຈຸບັນນີ້ Kenji ຕັ້ງຖິ່ນຖານ ແລະມີທຸລະກິດຢູ່ທີ່ເມືອງ Raleigh ລັດ Noth Carolina ຢູ່ທາງພາກໃຕ້ຂອງ ສະຫະລັດ Kenji ແມ່ນຊື່ຫລີ້ນ ພາສາອັງກິດ ແລະຊື່ພາສາລາວແທ້ນັ້ນແມ່ນ ສົມສັກ ໄຊໂກສີ ລາວໄດ້ ເດີນທາງມາ ສະຫະລັດ ກັບພໍ່ແມ່ ທ່ານ ສີສຸພັນ ແລະຍານາງທອງສຸກ ໄຊໂກສີ ໃນປີ 1980 ເວລານັ້ນ Kenji ມີອາຍຸ 5 ປີ ລາວເຂົ້າໃຈພາສາລາວ ຫລາຍກວ່າປາກໄດ້ ເພາະສະນັ້ນຢູ່ ໃນການສຳພາດນີ້ິ ສ່ວນໃຫຍ່ Kenji ຈະເວົ້າເປັນພາສາອັງກິດ ແລະຈະໄດ້ແປອອກມາເປັນ ພາສາລາວ ຫລັງຈາກ Kenji ຮຽນຈົບມັດທະຍົມແລ້ວ Kenji ໄດ້ສຶກສາຕໍ່ອີກເປັນເວລາ 2 ປີ ຊຶ່ງເວລາ ນັ້ນມີຄວາມມູ້ງໝາຍໃນວິຊາທຸລະກິດ ຫລື business ແຕ່ຕໍ່ມາ Kenji ໄດ້ຫັນປ່ຽນມາສົນ ໃຈທາງດ້ານ ເຝິກແອບວິຊາປ້ອງກັນໂຕ ຫລື martial arts ຕັ້ງແຕ່ ອາຍຸ 19 ປີ Kenji ມີພອນສະຫວັນໃນດ້ານວິຊາປ້ອງກັນໂຕ ເວລາເລີ້ມຮຽນນັ້ນ ລາວໄດ້ກ້າວຂື້ນມາສູ່ ລະດັບສູງຢ່າງວອງໄວ ກ່ອນໜ້າ Kenji ຈະມາເຂົ້າໂຮງຮຽນນັ້ນ ລາວໄດ້ເຝິກຊ້ອມມວຍ ປຳ້ ກັງຟູ ມວຍໄທ ໄອກິໂດ ຢູໂດ ແລະການໃຊ້ອາວຸດປ້ອງກັນໂຕ ນອກຈາກ ເຕກວນໂດ ແລ້ວ ລາວຍັງໄດ້ຮຽນຫລາຍຢ່າງດ້ວຍຕົນເອງ Kenji ໄດ້ເປັນຜູ້ຊ່ວຍອາຈານສອນຊົ່ວລະຍະນຶ່ງ ຢູ່ໃນໂຮງຮຽນ ສອນວິຊາປ້ອງກັນໂຕ ຫລັງຈາກຫົກເດືອນເທົ່ານັ້ນ Kenji ໄດ້ ຮັບສາຍແອວດຳ ຊຶ່ງຕາມທຳມະດາແລ້ວ ຕ້ອງໄດ້ໃຊ້ເວລາຢູ່ຫ້າ ປີຈຶ່ງຈະສຳເລັດ ໃນສອງສາມປີຕໍ່ມາ Kenji ໄດ້ຖືກເລື່ອນຂື້ນມາ ເປັນຫົວໜ້າອາຈານສອນ Kenji ໄດ້ຕັດສິນໃຈຕັ້ງໂຮງຮຽນສອນ ເປັນຂອງຕົນເອງ ມີຊື່ ວ່າ “Black Belt World” ຫລື ສາຍແອວ ດຳໂລກ ໂດຍມີພັນລະຍາເປັນຜູ້ຊ່ວຍບໍລິຫານງານໃນແຕ່ລະວັນ Kenji ເປັນນັກກິລາປ້ອງກັນໂຕທີ່ມີພອນສະຫວັນ ລາວພຽງແຕ່ ສັງເກດການເລັກນ້ອຍເທົ່ານັ້ນ ແລ້ວກໍມີຄວາມສາມາດນຳມາປັບ ປຸງດັດແປງຝຶກຝົນຕົນເອງໄດ້ ປັດຈຸບັນນີ້ Kenji ຖືວ່າ ລາວເປັນນັກກິລາປ້ອງກັນໂຕທີ່ມີ ເທັກນິກຫລາຍຢ່າງ ປະສົມປະສານກັນ ປັດຈຸບັນນີ້ລາວກຳລັງສອນເດັກນ້ອຍ ແລະ ສອນ ຜູ້ຍິງໃຫ້ຮູ້ຈັກປ້ອງກັນໂຕເອງ ນອກຈາກນັ້ນອີກແລ້ວນັກຮຽນຂອງລາວຍັງມີທັງ ທະຫານ ແລະຕຳຫລວດອີກດ້ວຍ Kenji ໄດ້ກ່າວຕໍ່ ວີໂອເອ ວ່າ : ວິຊາອາຊີບຂອງທ່ານປັດຈຸບັນນີ້ແມ່ນ ອາຈານສອນວິຊາປ້ອງກັນໂຕ ແຕ່ວ່າເປັນຫຍັງ ທ່ານ ຈຶ່ງມີຄວາມສົນໃຈໃນດ້ານສ້າງຮູບເງົາ? ນັ້ນແມ່ນ ການສຳພາດກ່ຽວກັບຊີວິດການເປັນຢູ່  ຂອງ ທ່ານ Kenji Somsack Saykosy ຊຶ່ງເປັນຊາວລາວ-ອາເມຣິກັນ ຄົນນຶ່ງທີ່ປະສົບຜົນສຳເລັດໃນການດຳລົງຊີວິດຢູ່ໃນ ສະຫະ ລັດ ອາເມຣິກາ ທ່ານສາມາດຕິດຕາມເບິ່ງ ຜົນງານການສ້າງຮູບເງົາຂອງ ທ່ານ Kenji ໄດ້ທີ website ຢູ່ຂ້າງລຸ່ມນີ້ ວັນພະຫັດໜ້າ ເຮົາຈະນຳເອົາຜົນງານອັນດີເດັ່ນຂອງ ສະມາຊິກສັງຄົມລາວ-ອາເມຣິກັນ ຄົນໃໝ່ມາສະເໜີທ່ານອີກ ໂປດຕິດຕາມຮັບຟັງ